лицето се е определило (данни от изследването).
 —
 мъж;
 —
 жена.
 Възраст в навършени години
 Възрастта в навършени години е възрастта на лицето, навършена на последния му рожден ден преди референтната дата на събирането на данни или интервюто, т.е. интервалът от време между датата на раждане и референтната дата, изразен в навършени години.
 По тази променлива следва да се предостави следната информация:
 —
 година на раждане;
 —
 минал или предстоящ рожден ден към референтната дата;
 —
 референтна дата.
 Референтната дата е конкретна за всяко събиране на данни (по област), както е определено в съответното законодателство за прилагане. В случай на държави, които използват интегрирана система за изследвания на домакинствата с фиксирани референтни седмици обаче, референтната дата е последният ден от референтната седмица.
 —
 година на раждане (4 цифри);
 —
 минал рожден ден към референтната дата (да или не);
 —
 референтна дата (ДД/ММ/ГГГГ).
 Партньори, живеещи в същото домакинство
 Партньорите, живеещи в същото частно домакинство, са лицата, живеещи с друго лице, което се счита за партньор въз основа на техните действителни условия на живот в рамките на частното домакинство, независимо от това дали отношенията им са законно регистрирани (например имат брак или са в граждански съюз), или са фактически.
 Партньорът може да бъде определен според статуса на законно отношение (съпруг/съпруга или граждански партньор) или статуса на фактическо отношение (партньор или несключил брак партньор).
 —
 лице, което живее със законен или фактически партньор;
 —
 лице, което не живее със законен, нито с фактически партньор;
 —
 не е посочено (1).
 —
 не е приложимо (2).
 Вид на домакинството
 Видът домакинство се определя според състава на частното домакинство, където:
 —
 „самотен родител“ е родител, който не живее със (законен или фактически) партньор в същото частно домакинство и на когото се пада по-голямата част от ежедневните отговорности при отглеждането на детето или децата;
 —
 понятието „дете“ или „деца“ се отнася за наличието в домакинството на син/синове или дъщеря/дъщери, които са рòдни, осиновени или доведени/заварени. „Рòден(на)“, „осиновен(а)“ или „доведен(а) син/дъщеря“ се отнася за рòден (биологичен), осиновен или доведен член на семейството, независимо от възрастта или статуса на партньорство или отношения, и който има обичайно пребиваване в частното домакинство на най-малко един от родителите. „Осиновяване“ означава приемане и полагане на грижи за биологичното дете на други родители като за свое собствено, доколкото това е предвидено в законите на държавата, в която посредством съдебен процес осиновеното дете — независимо дали е свързано с осиновителя, или не — придобива права и статус на биологично дете на осиновителите. „Доведен/заварен син“ или „доведена/заварена дъщеря“ се отнася за ситуация, при която съпругът на родителя полага грижи за детето на партньора си като за свое собствено, доколкото това е предвидено в законите на държавата, без да го осиновява; децата, настанени в приемни семейства, или партньорите на децата по отношение на техните родители, не са обхванати от тази категория;
 —
 „двойка“ се определя като две лица, които се считат за партньори по отношение на техните действителни условия на живот в рамките на домакинството, независимо от това дали отношенията им са законно регистрирани (например имат брак